ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 1327/96 ΤΗΣ ΕΠΙΤΡΟΠΗΣ της 9ης Ιουλίου 1996 για τον καθορισμό της ενισχύσεως στους πορτογάλους παραγωγούς ρυζιού paddy για την περίοδο 1996/1997

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 738/93 του Συμβουλίου, της 17ης Μαρτίου 1993, για την τροποποίηση του μεταβατικού καθεστώτος της κοινής οργάνωσης αγοράς για τα σιτηρά και το ρύζι στην Πορτογαλία, το οποίο προβλέπεται από τον κανονισμό (ΕΟΚ) αριθ. 3653/90 (1), και ιδίως το άρθρο 2,

Εκτιμώντας:

ότι η ειδική ενίσχυση που εφαρμόζεται στην Πορτογαλία στον τομέα του ρυζιού, που προβλέπεται από το άρθρο 1 παράγραφος 1 στοιχείο γ) του κανονισμού (ΕΟΚ) αριθ. 738/93, πρέπει να μειωθεί κατά ένα τρίτο για την περίοδο 1996/1997 και συνεπώς θα πρέπει να καθορισθεί 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ειδική ενίσχυση που εφαρμόζεται στην Πορτογαλία για την περίοδο 1996/1997 που αναφέρεται στο άρθρο 1 παράγραφος 1 στοιχείο γ) του κανονισμού (ΕΟΚ) αριθ. 738/93 καθορίζεται σε 20,13 Ecu/τόνο.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 77 της 31. 3. 1993, σ. 1.
ΚΑΝΟΝΙΣΜΟΣ (ΕΚ) αριθ. 1287/96 ΤΗΣ ΕΠΙΤΡΟΠΗΣ της 3ης Ιουλίου 1996 για παρέκκλιση για την εκτέλεση του προγράμματος 1996, από το χρονοδιάγραμμα που έχει καθοριστεί στο άρθρο 3 του κανονισμού (ΕΟΚ) αριθ. 3149/92 περί λεπτομερών κανόνων για τη χορήγηση τροφίμων προερχομένων από τα αποθέματα παρέμβασης στους απόρους της Κοινότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, για τον καθορισμό των γενικών κανόνων που εφαρμόζονται στην προμήθεια σε ορισμένους οργανισμούς τροφίμων που προέρχονται από τα αποθέματα παρεμβάσεως και προορίζονται για τους απόρους της Κοινότητας (1), όπως τροποποιήθηκε τελευταία από τον κανονισμό (ΕΚ) αριθ. 2535/95 (2), και ιδίως το άρθρο 6,

Εκτιμώντας:

ότι ο κανονισμός (ΕΟΚ) αριθ. 3149/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 267/96 (4), στο άρθρο 3 παράγραφος 1 θεσπίζει ότι η περίοδος εκτελέσεως του βραχυπρόθεσμου προγράμματος θα παραταθεί από 1ης Οκτωβρίου έως 30 Σεπτεμβρίου του επομένου έτους και ότι οι εργασίες αφαιρέσεως από τα αποθέματα των προϊόντων παρεμβάσεως πρέπει να γίνουν έως τις 31 Αυγούστου που έπεται της αρχής της εκτελέσεως του προγράμματος 7

ότι τον Απρίλιο του 1996 (5) επήλθε τροποποίηση στο πρόγραμμα για τη χορήγηση στα κράτη μέλη των πόρων που συμψηφίζονται στο οικονομικό έτος 1996 για την εκτέλεση του καθεστώτος χορηγήσεως τροφίμων στους απόρους της Κοινότητας 7 ότι πρέπει συνεπώς να υπάρξει παρέκκλιση από το χρονοδιάγραμμα που προβλέπεται στο άρθρο 3 του κανονισμού (ΕΟΚ) αριθ. 3149/92 για να μπορέσουν τα κράτη μέλη να προσαρμόσουν το πρόγραμμα διανομής στους δικαιούχους 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εκτέλεση του προγράμμματος 1996, κατά παρέκκλιση από το άρθρο 3 παράγραφος 1 του κανονισμού (ΕΟΚ) αριθ. 3149/92:

- οι ενέργειες αφαιρέσεως των προϊόντων από τα αποθέματα παρεμβάσεως μπορούν να γίνουν έως τις 30 Νοεμβρίου 1996 και

- η διανομή των προϊόντων μπορεί να πραγματοποιηθεί έως τις 31 Ιανουαρίου 1997.

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 352 της 15. 12. 1987, σ. 1.

(2) ΕΕ αριθ. L 260 της 31. 10. 1995, σ. 3.

(3) ΕΕ αριθ. L 313 της 30. 10. 1992, σ. 50.

(4) ΕΕ αριθ. L 36 της 14. 2. 1996, σ. 2.

(5) ΕΕ αριθ. L 89 της 10. 4. 1996, σ. 42.
ΚΑΝΟΝΙΣΜΟΣ (ΕΚ) αριθ. 1303/96 ΤΗΣ ΕΠΙΤΡΟΠΗΣ της 5ης Ιουλίου 1996 για την τροποποίηση του κανονισμού (ΕΚ) αριθ. 1139/96 περί λεπτομερειών εφαρμογής του κανονισμού (ΕΚ) αριθ. 3066/95 του Συμβουλίου για τη διαχείριση μιας ποσόστωσης ζωοτροφών για σκύλους και γάτες, που υπάγονται στον κωδικό ΣΟ 2309 10, καταγωγής Ουγγαρίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε από τον κανονισμό (ΕΚ) αριθ. 1194/96 (2), και ιδίως το άρθρο 8,

Εκτιμώντας:

ότι ο κανονισμός (ΕΚ) αριθ. 1139/96 της Επιτροπής, της 25ης Ιουνίου 1996, για λεπτομέρειες εφαρμογής του κανονισμού (ΕΚ) αριθ. 3066/95 του Συμβουλίου για τη διαχείριση ποσοστώσεως τροφών για σκύλους και γάτες που υπάγονται στον κωδικό ΣΟ 2309 10, καταγωγής Ουγγαρίας (3) εφαρμόζεται μόνο κατά το πρώτο εξάμηνο του 1996, σύμφωνα με τη διάρκεια εφαρμογής του εν λόγω κανονισμού (ΕΚ) αριθ. 3066/95 7

ότι με τον κανονισμό (ΕΚ) αριθ. 1194/96 παρατάθηκε η διάρκεια εφαρμογής του κανονισμού (ΕΚ) αριθ. 3066/95 για το δεύτερο εξάμηνο του 1996 7 ότι πρέπει, συνεπώς, να παραταθεί η εφαρμογή του προαναφερθέντος κανονισμού (ΕΚ) αριθ. 1139/96 έως τις 31 Δεκεμβρίου 1996 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1139/96 παραμένει σε ισχύ έως τις 31 Δεκεμβρίου 1996.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου έως τις 31 Δεκεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 328 της 30. 12. 1995, σ. 31.

(2) ΕΕ αριθ. L 161 της 29. 6. 1996, σ. 2.

(3) ΕΕ αριθ. L 151 της 26. 6. 1996, σ. 4.
ΚΑΝΟΝΙΣΜΟΣ (ΕΚ) αριθ. 1242/96 ΤΗΣ ΕΠΙΤΡΟΠΗΣ της 28ης Ιουνίου 1996 για τον καθορισμό της ελάχιστης τιμής αγοράς των λεμονιών που παραδίδονται στη βιομηχανία και του ποσού της χρηματικής αντισταθμίσεως μετά τη μεταποίηση των λεμονιών αυτών μέχρι το τέλος της εμπορικής περιόδου 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/77 του Συμβουλίου, της 17ης Μαΐου 1977, περί προβλέψεως ειδικών μέτρων τα οποία ευνοούν την εμπορία των μεταποιημένων προϊόντων με βάση τα λεμόνια (1), όπως τροποποιήθηκε τελευταία από τον κανονισμό (ΕΟΚ) αριθ. 1199/90 (2), και ιδίως το άρθρο 3,

Εκτιμώντας:

ότι, σύμφωνα με το άρθρο 1 παράγραφος 3 του κανονισμού (ΕΟΚ) αριθ. 1035/77, η ελάχιστη τιμή που πρέπει να πληρώσουν οι μεταποιητές στον παραγωγό καθορίζεται σε 105 % της μέσης τιμής αποσύρσεως, η οποία υπολογίζεται σύμφωνα με το άρθρο 18 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 1035/72 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (4), από την περίοδο 1991/92 7 ότι αυτή η ελάχιστη τιμή πρέπει να καθορισθεί με βάση την τιμή αγοράς που καθορίστηκε με τον κανονισμό (ΕΚ) αριθ. 1190/96 του Συμβουλίου (5) και μειώθηκε με τον κανονισμό (ΕΚ) αριθ. 1238/96 της Επιτροπής (6) 7

ότι, σύμφωνα με το άρθρο 2 του κανονισμού (ΕΟΚ) αριθ. 1035/77, η χρηματική αντιστάθμιση δεν μπορεί να είναι ανώτερη από τη διαφορά μεταξύ της ελάχιστης τιμής αγοράς που αναφέρεται στο άρθρο 1 του εν λόγω κανονισμού και των τιμών που ισχύουν για την πρώτη ύλη στις τρίτες χώρες παραγωγούς 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Μέχρι το τέλος της εμπορικής περιόδου 1996/97, η ελάχιστη τιμή που προβλέπεται στο άρθρο 1 παράγραφος 3 του κανονισμού (ΕΟΚ) αριθ. 1035/77 καθορίζεται ως εξής:

ελάχιστη τιμή: 15,77 Ecu ανά 100 χιλιόγραμμα καθαρού βάρους.

Η ελάχιστη τιμή καθορίζεται για εμπόρευμα κατά την αναχώρησή του από τα κέντρα συσκευασίας των παραγωγών.

Άρθρο 2

Μέχρι το τέλος της εμπορικής περιόδου 1996/97, το ποσό της χρηματικής αντισταθμίσεως που αναφέρεται στο άρθρο 2 του κανονισμού (ΕΟΚ) αριθ. 1035/77 καθορίζεται ως εξής:

ελάχιστη αντιστάθμιση: 10,66 Ecu ανά 100 χιλιόγραμμα καθαρού βάρους.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 125 της 19. 5. 1977, σ. 3.

(2) ΕΕ αριθ. L 119 της 11. 5. 1990, σ. 61.

(3) ΕΕ αριθ. L 118 της 20. 5. 1972, σ. 1.

(4) ΕΕ αριθ. L 132 της 16. 6. 1995, σ. 8.

(5) ΕΕ αριθ. L 156 της 29. 6. 1996.

(6) Βλέπε σελίδα 110 της παρούσας Επίσημης Εφημερίδας.
ΚΑΝΟΝΙΣΜΟΣ (ΕΚ) αριθ. 1137/96 ΤΗΣ ΕΠΙΤΡΟΠΗΣ της 25ης Ιουνίου 1996 για την τροποποίηση του κανονισμού (ΕΟΚ) αριθ. 3061/84 για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, για τη θέσπιση κοινής οργάνωσης αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 5 παράγραφος 5,

Εκτιμώντας:

ότι ο κανονισμός (ΕΟΚ) αριθ. 3061/84 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 637/95 (4), καθόρισε την 15η Ιουνίου ως τελευταία προθεσμία για την υποβολή των αιτήσεων ενίσχυσης από τους ελαιοκαλλιεργητές 7

ότι, λόγω ειδικών κλιματολογικών συνθηκών κατά την εν λόγω περίοδο εμπορίας, η συγκομιδή και μεταποίηση των ελιών θα τελειώσει σε ορισμένες περιοχές, στη διάρκεια του Ιουνίου 7 ότι πρέπει, κατά συνέπεια, να προσαρμοστεί η τελευταία προθεσμία υποβολής αιτήσεων 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 5 παράγραφος 3 του κανονισμού (ΕΟΚ) αριθ. 3061/84, το τελευταίο εδάφιο αντικαθίσταται από το ακόλουθο κείμενο:

«Ωστόσο, για την περίοδο εμπορίας 1995/96, η 15η Ιουνίου ως τελευταία ημερομηνία αντικαθίσταται από την 30ή Ιουνίου.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 288 της 1. 11. 1984, σ. 52.

(4) ΕΕ αριθ. L 67 της 25. 3. 1995, σ. 3.
ΚΑΝΟΝΙΣΜΟΣ (ΕΚ) αριθ. 1156/96 ΤΗΣ ΕΠΙΤΡΟΠΗΣ της 26ης Ιουνίου 1996 για τροποποίηση του κανονισμού (ΕΚ) αριθ. 1487/95 για τη θέσπιση του ισοζυγίου για τον εφοδιασμό των Καναρίων Νήσων με προϊόντα του τομέα του χοιρείου κρέατος και για τον καθορισμό των ενισχύσεων για τα προϊόντα που προέρχονται από την Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2537/95 της Επιτροπής (2), και ιδίως το άρθρο 3 παράγραφος 4 και το άρθρο 4 παράγραφος 4,

Εκτιμώντας:

ότι, σε εφαρμογή των άρθρων 2, 3 και 4 του κανονισμού (ΕΟΚ) αριθ. 1601/92, είναι αναγκαίο να τροποποιηθεί ο κανονισμός (ΕΚ) αριθ. 1487/95 (3), όπως τροποποιήθηκε τελευταία από τον κανονισμό (ΕΚ) αριθ. 1001/96 (4), ώστε να καθοριστούν, για τον τομέα του χοιρείου κρέατος για την περίοδο εμπορίας 1996/97, αφενός μεν οι ποσότητες κρέατος του ειδικού ισοζυγίου εφοδιασμού που επωφελούνται εξαίρεσης από το δασμό κατά την εισαγωγή από τρίτες χώρες ή ενίσχυσης για τις αποστολές προϊόντων που προέρχονται από τις υπόλοιπες χώρες της Κοινότητας και, αφετέρου, τις ποσότητες αναπαραγωγών ζώων καθαρής φυλής που προέρχονται από την Κοινότητα και επωφελούνται ενίσχυσης προκειμένου να ενισχυθεί η ανάπτυξη του δυναμικού παραγωγής που προέρχονται από την Κοινότητα και επωφελούνται ενίσχυσης προκειμένου να ενισχυθεί η ανάπτυξη του δυναμικού παραγωγής του αρχιπελάγους των Καναρίων 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα Ι, ΙΙ και ΙΙΙ του κανονισμού (ΕΚ) αριθ. 1487/95 αντικαθίστανται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 260 της 31. 10. 1995, σ. 10.

(3) ΕΕ αριθ. L 145 της 29. 6. 1995, σ. 63.

(4) ΕΕ αριθ. L 134 της 5. 6. 1996, σ. 10.

ΠΑΡΑΡΤΗΜΑ

«ΠΑΡΑΡΤΗΜΑ Ι

Προβλέψεις για τον εφοδιασμό των Καναρίων Νήσων σε προϊόντα του τομέα του χοιρείου κρέατος για την περίοδο από 1ης Ιουλίου 1996 μέχρι 30 Ιουνίου 1997

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Ενίσχυση που χορηγείται στα προϊόντα που προέρχονται από την αγορά της Κοινότητας

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Εφοδιασμός των Καναρίων Νήσων με αναπαραγωγά χοιροειδή καθαρής φυλής που προέρχονται από την Κοινότητα για την περίοδο από 1ης Ιουλίου 1996 έως 30 Ιουνίου 1997

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1001/96 ΤΗΣ ΕΠΙΤΡΟΠΗΣ της 4ης Ιουνίου 1996 για τροποποίηση του κανονισμού (ΕΚ) αριθ. 1487/95 για τη θέσπιση του ισοζυγίου για τον εφοδιασμό των Καναρίων Νήσων σε προϊόντα του τομέα του χοιρείου κρέατος και για τον καθορισμό των ενισχύσεων για τα προϊόντα του προέρχονται από την Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα προϊόντα προς όφελος των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2537/95 της Επιτροπής (2), και ιδίως το άρθρο 4 παράγραφος 4,

Εκτιμώντας:

ότι οι ενισχύσεις για τον εφοδιασμό των Καναρίων Νήσων σε προϊόντα του τομέα του χοιρείου κρέατος έχουν καθορισθεί από τον κανονισμό (ΕΚ) αριθ. 1487/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 2951/95 (4) 7 ότι, για να αναπτυχθεί το δυναμικό παραγωγής του αρχιπελάγους και για να ικανοποιηθεί η αύξηση της τοπικής ζήτησης, πρέπει να αυξηθεί ο αριθμός των αναπαραγωγών ζώων καθαρής φυλής 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα ΙΙΙ του κανονισμού (ΕΚ) αριθ. 1487/95 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Ιουνίου 1996.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ ΙΙΙ Εφοδιασμός των Καναρίων Νήσων με αναπαραγωγά χοιροειδή καθαρής φυλής που προέρχονται από την Κοινότητα για την περίοδο από 1ης Ιουλίου 1995 έως 30 Ιουνίου 1996 >ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 903/96 ΤΗΣ ΕΠΙΤΡΟΠΗΣ της 20ής Μαΐου 1996 για τον καθορισμό αντισταθμιστικών επιτοκίων που εφαρμόζονται σε περίπτωση γένεσης τελωνειακής οφειλής σχετικά με τα παράγωγα προϊόντα ή αρχικά εμπορεύματα (καθεστώς τελειοποίησης προς επανεξαγωγή και προσωρινής εισαγωγής) κατά τη διάρκεια του δεύτερου εξάμηνου 1996

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, σχετικά με τον κοινοτικό τελωνειακό κώδικα (1),

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (2), όπως τροποποιήθηκε τελευταία από τον κανονισμό (ΕΚ) αριθ. 482/96 (3). και ιδίως το άρθρο 589 παράγραφος 4 στοιχείο α) και το άρθρο 709,

Εκτιμώντας ότι το άρθρο 589 παράγραφος 4 στοιχεία α) του κανονισμού (ΕΟΚ) αριθ. 2454/93 προβλέπει τον καθορισμό, από την Επιτροπή, αντισταθμιστικών επιτοκίων εφαρμοζόμενων σε περίπτωση γένεσης τελωνειακής οφειλής σχετικά με τα παράγωγα προϊόντα ή το αδικαιολόγητο οικονομικό πλεονέκτημα που προκύπτει από την αναβολή της ημερομηνίας γένεσης της τελωνειακής οφειλής σε περίπτωση μη εξαγωγής εκτός του τελωνειακού εδάφους της Κοινότητας 7 ότι αυτά τα αντισταθμιστικά επιτόκια, για το δεύτερο εξάμηνο του 1996, καθορίστηκαν σύμφωνα με τους κανόνες που ορίζονται από αυτόν τον ίδιο κανονισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα ετήσια αντισταθμιστικά επιτόκια που αναφέρονται στο άρθρο 589 παράγραφος 4 στοιχείο α) και στο άρθρο 709 παράγραφος 4 στοιχείο α) του κανονισμού (ΕΟΚ) αριθ. 2454/93, που εφαρμόζονται για περίοδο από 1ης Ιουλίου μέχρι 31 Δεκεμβρίου 1996, καθορίζονται ως εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Μαΐου 1996.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 253 της 11. 10. 1993, σ. 1.

(3) ΕΕ αριθ. L 70 της 20. 3. 1996, σ. 4.
ΚΑΝΟΝΙΣΜΟΣ (ΕΚ) αριθ. 753/96 ΤΟΥ ΣΥΜΒΟΥΛΙΟΥ της 22ας Απριλίου 1996 για τροποποίηση του κανονισμού (ΕΟΚ) αριθ. 3906/89 με σκοπό την επέκταση της οικονομικής ενίσχυσης στη Βοσνία-Ερζεγοβίνη

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι ο κανονισμός (ΕΟΚ) αριθ. 3906/89 (2) προβλέπει δράση οικονομικής ενίσχυσης που προορίζεται να υποστηρίξει τη διαδικασία της οικονομικής και κοινωνικής μεταρρύθμισης σε ορισμένες χώρες της Κεντρικής και Ανατολικής Ευρώπης 7

ότι το παράρτημα του εν λόγω κανονισμού απαριθμεί τις χώρες που μπορούν να λάβουν αυτή την ενίσχυση 7

ότι, μετά την ειρηνευτική συμφωνία που υπογράφηκε από τη Βοσνία-Ερζεγοβίνη στις 14 Δεκεμβρίου 1995 στο Παρίσι, ενδείκνυταιι να συμπεριληφθεί αυτό το κράτος στον κατάλογο των δικαιούχων χωρών για να μπορέσει να συμμετάσχει στο καθεστώς ενίσχυσης του προαναφερθέντος κανονισμού 7

ότι θεωρείται πλέον ότι πληρούνται οι όροι που επιτρέπουν να συμπεριληφθεί η Βοσνία-Ερζεγοβίνη μεταξύ των δικαιούχων χωρών αυτού του καθεστώτος ενίσχυσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΟΚ) αριθ. 3906/89, παρεμβάλλεται η ακόλουθη χώρα: «Βοσνία-Ερζεγοβίνη».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 22 Απριλίου 1996.

Για το Συμβούλιο

Ο Πρόεδρος

S. AGNELLI

(1) ΕΕ αριθ. C 96 της 1. 4. 1996.

(2) ΕΕ αριθ. L 375 της 23. 12. 1989, σ. 11 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 463/96 (ΕΕ αριθ. L 65 της 15. 3. 1996, σ. 3).
ΚΑΝΟΝΙΣΜΟΣ (ΕΚ) αριθ. 804/96 ΤΗΣ ΕΠΙΤΡΟΠΗΣ της 30ής Απριλίου 1996 για τη μείωση των ποσών που καθορίζονται στο πλαίσιο των τιμών βάσης και αγοράς για τα κουνουπίδια για την περίοδο από 1ης έως 31 Μαΐου 1996, λόγω της υπέρβασης του κατωτάτου ορίου παρέμβασης που είχε ορισθεί για την περίοδο εμπορίας 1995/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής, (2), και ιδίως το άρθρο 16β παράγραφος 4,

Εκτιμώντας:

ότι, με τον κανονισμό (ΕΚ) αριθ. 1111/95 της Επιτροπής (3) το κατώφλι παρεμβάσεως για την περίοδο εμπορίας 1995/96 για τα κουνουπίδια έχει καθοριστεί σε 63 800 τόνους 7 ότι, δυνάμει του άρθρου 2 παράγραφοι 2 και 3 του κανονισμού (ΕΟΚ) αριθ. 1121/89 του Συμβουλίου, της 27ης Απριλίου 1989, για τον καθορισμό κατωφλίου παρεμβάσεως για τα μήλα και τα κουνουπίδια (4), όπως τροποποιήθηκε τελευταία από τον κανονισμό (ΕΚ) αριθ. 1327/95 (5), εάν κατά τη διάρκεια μιας περιόδου εμπορίας, τα ληφθέντα μέτρα παρεμβάσεως για τα κουνουπίδια αφορούν ποσότητες που υπερβαίνουν το κατώφλι παρεμβάσεως που έχει καθοριστεί για το προϊόν αυτό και για την περίοδο αυτή, οι τιμές βάσης και αγοράς που έχουν καθοριστεί για τα κουνουπίδια και για την επόμενη περίοδο μειώνονται κατά 1 % ανά μερίδα υπερβάσεως κατά 20 200 τόνους 7

ότι, σύμφωνα με τις πληροφορίες που απέστειλαν τα κράτη μέλη, τα ληφθέντα μέτρα παρεμβάσεως στην Κοινότητα για την περίοδο 1995/96 αφορούσαν 85 733 τόνους 7 ότι διαπιστώθηκε από την Επιτροπή υπέρβαση κατά 21 933 τόνους των κατωφλίων παρεμβάσεως που είχαν καθοριστεί γι' αυτή την περίοδο 7

ότι, από τα προηγούμενα, προκύπτει ότι οι τιμές βάσης και αγοράς των κουνουπιδιών που έχουν καθοριστεί με τον κανονισμό (ΕΚ) αριθ. 803/96 της Επιτροπής (6) πρέπει να μειωθούν κατά 1 % 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές βάσης και αγοράς των κουνουπιδιών για την περίοδο από 1ης έως 31 Μαΐου 1996 που καθορίστηκαν από τον κανονισμό (ΕΚ) αριθ. 803/96 μειώνονται κατά 1 % και καθορίζονται ως εξής:

>ΘΕΣΗ ΠΗΝΑΚΑ>

Τα ποσά αυτά αφορούν τα κουνουπίδια «με φύλλα κομμένα σε στεφάνη» της ποιοτικής κατηγορίας Ι που παρουσιάζονται σε συσκευασία.

Τα ποσά αυτά δεν περιλαμβάνουν τις επιπτώσεις του κόστους της συσκευασίας εντός της οποίας παρουσιάζεται το προϊόν.

Άρθρο 2

Ο παρών κανονισμός αρχίζει να ισχύει την 1η Μαΐου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 132 της 16. 6. 1995, σ. 8.

(3) ΕΕ αριθ. L 111 της 18. 5. 1995, σ. 9.

(4) ΕΕ αριθ. L 118 της 29. 4. 1989, σ. 21.

(5) ΕΕ αριθ. L 128 της 13. 6. 1995, σ. 8.

(6) Βλέπε σελίδα 53 της παρούσας Επίσημης Εφημερίδας.